Tomine Mikkeline Eide

Sceneopptreden

Eide har vært solist i Grieghallen ved flere anledninger, blant annet med Bergen Fillharmoniske Orkester, Forsvarets Musikkorps, Ung Symfoni. Hun har også opptrådt under Festspillene i Bergen.
I 2010 sang Eide under Raftoprisutdelingen ved Den Nationale Scene, og i 2012 på folkefesten for Aung San Suu Kyi på Torgallmenningen i Bergen for 20 000 tilhørere. Eide sang også under festmiddagen i Håkonshallen i 2016 veded Raftoprisens 20-årsjubileum hvor flere av de tidligere prisvinnerne var tilstede.
I desember 2013 var Eide med på BKK sine årlige julekonserter i Johanneskirken. BT anmelder engelsk skrev dette om Tomine sin fremførelse under denne julekonserten: Det starter stille og sakralt med en praktfull fremføring av «Sonjas sang til julestjernen» av Tomine Mikkeline Eide. Til tross for at det bare er noen dager siden hun fylte seksten, er hun allerede en erfaren musiker og teaterskuespiller, og må kanskje regnes som det største musikalske talentet i Bergen for tiden.
I forbindelse med nobelprismottager Malala Yousafzai sitt norgesbesøk i juni 2014 sang Eide under en seremoni i Oslo. I tillegg opptrådte hun i forbindelse med Nobels fredsprisutdeling i desember 2014 på en festkonsert i Gamle Logen hvor Yousafzai og Kailash Satyarthi var tilstede.
I oktober 2014 var Eide på sin første turné. Hun var support- og oppvarmingsartist på Aled Jones sin tre ukers turné i England og Wales. Hun har vært solist med Bergen Nord Kammerkor, sunget for dronning Sonja og statsminister Erna Solberg flere ganger.

Album

Eide har kontrakt med Universal Music, og gav ut sitt første album, Tomine Mikkeline, 21. juni 2013. Produsert av Hans Petter Gundersen og spilt inn i Rainbow Lydstudio da hun var 13 år gammel. Albumet fikk terningkast 5 av VGs anmelder.

På teaterscenen

Tomine har sceneerfaring fra blant annet musikal- og skuespillerroller roller ved Den Nationale Scene, slik som Lille Cosette i Les Miserables, «Dik-Dine» i musikalen Svartediket, Bertha Muller i Et bedre sted, «Dronning Isabella» i Dyveke og en rolle i Blackbird. Hun spilte rollen som «Unge Nina Grieg» i forestillingen om Nina Grieg som ble spilt i villaen på Troldhaugen, Bergen, i 2013, har lest inn replikker til teaterstykket Gelsomina samt hatt en liten rolle i operaen La Boheme.

Film

I 2012/2013 spilte hun inn sin første spillefilm, som rollefiguren Astrid i den kanadiske spillefilmen Violent. Filmen hadde premiere på Karlovy Vary Filmfestival i Tsjekkia i juni 2014. 'Violent har også blitt vist under andre festivaler, blant annet San Sebastian Film Festival og Vancouver International Film Festival og Los Cabos International Film Festival.
I tillegg har har hun hovedrollen og er eneste medvirkende i kortfilmen Søsteren produsert av GunFilm, medvirket i enda én kortfilm samt to reklamefilmer.

Utmerkelser og priser

Eide ble i september 2013 tildelt Bergen kommune sin talentpris og av stipender har hun blitt tildelt Bergen Filharmoniske Orkester og Sparebank Vest sitt talentstipend, Drømmestipendet fra Norsk Kulturskoleråd og Norsk Tipping samt Sparebank 1 SR-bank sitt G9alt stipend. Hun har mottatt førstepris i Ungdommens Musikkmesterskap på Musikkhøgskolen i Oslo to ganger. Sist gang med 25/25 poeng. Juryen skrev dette om tomine sin fremførelse:
Du har kommet utrolig langt når det gjelder sangteknisk forståelse. Du har en besnerende klang. Vi fikk gåsehud! Du har musikalitet, god frasering og god tekst forståelse. Flott register. Du er et fabelaktig talent!.
Eide har sunget konsert i Den Norske Opera i Oslo og på AD Astra sin konsert «Unge Talenter» i Drøbak Kirke.